**I N D O K O L Á S**

a szociális célú tűzifa juttatásról szóló rendeletéhez

A helyi önkormányzatok szociális célú tűzifavásárlásához kapcsolódó pályázati támogatás feltételeiben előírtaknak megfelelően alkotta meg a szociális tűzifajuttatásról szóló rendeletét annak érdekében, hogy a község közigazgatási területén lakcímmel rendelkező és életvitelszerűen itt lakó, az Sztv. 3. §-ában meghatározott rászoruló személyeket, illetve családokat életkörülményeik javítása céljából, a téli tüzelő biztosításában segítse.

A képviselő-testület természetbeni juttatásként az arra rászoruló személyek részére biztosítja a tűzifát, az egyes háztartások esetében, a tűzifa támogatás erejéig.

A juttatásban azok részesülhet, aki egyébként rendszeres szociális támogatásban részesül, foglalkoztatást helyettesítő támogatást, rendszeres gyermekvédelmi támogatás kap, közgyógyellátásra jogosult, időskorúak járadékára jogosult, három vagy ennél több gyermeket nevel, ápolási díjra jogosult, vagy egyébként rászorult.

A támogatás a juttatás-igénylés alapján, vagy hivatalból történik, a készlet erejéig. Az igénylést és az elbírálást nyomtatvány minta könnyíti meg az 1. melléklet szerint. A tűzifa átadás-átvételét pedig a 2. melléklet szerint kell dokumentálni.

A juttatásról átruházott hatáskörben a polgármester dönt.

Alsórajk, 2020.12.28.

Neuhold-Marton Nóra Ibolya

polgármester